ژاپونیانین اوساکا شهرینده 28-29 ژوئن تاریخ‌لرینده کئچیریله‌جک G20 لیدرلر ذیروسینده ایشتیراک ائتمک اوچون دونن یاپونیایا سفر ائتدی.
جمهور باشقانی سفردن اول آنکارا اسئنبوغا هاوا لیمانیندا مطبوعات نماینده‌لرینه آچیقلاما‌لار وئردی.
اردوغان تورکیه-‌نین روسیا‌دان اس-400 هاوا و راکت علیهینه مودافعه سیستم‌لرینی آلماسیندان سونرا امریکانین تحریم قراری‌نین اولاجاغی ایستیقامتیندکی ادعا‌لارین خاطیرلادیلماسی و بئله بیر وضعیتده تورکیه-‌نین "ب" پلانی‌نین نه اولاجاغی باره‌ده وئریلن سوالا جاوابیندا بو گونه قدر بیر نئچه دفعه اس-400 مسئله‌سینده آرتیق تحویل مرحله‌سینده اولدوق‌لارینی ایفاده ائتدیک‌لرینی خاطیرلاتدی.
اردوغان سؤزونه بئله داوام ائتدی: " تورکیه ناتو اؤلکه‌سی‌دیر. امریکادا ناتو اؤلکه‌سی‌دیر. اگر ناتو اؤلکه‌لری بیر-بیرینه تحریم تطبیق ائتمه‌یه باشلادیسا، دوغروسو، بونو بیلمیرم. اما بیزیم حاضردا امریکا ایله موناسیبت‌لریمیز ایستراتژی طرفداش‌لیق چرچیوه‌سینده داوام ائدیر. بو گونه قدر جناب ترامپ ایله کئچیردیگیم گؤروش‌لرده او، منده بئله بیر تصورات یاراتمادی، آلت پیلله‌لرده بعضی‌لری بو نوع شئی‌لری ایفاده ائدیرلر".
اوساکادا ترامپ ایله ایکی طرف‌لی گؤروشونده اس-400 مسئله‌سینی یئنی‌دن موذاکیره ائتمه فورصت‌لری اولاجاغینی دیله گتیرن اردوغان امریکا پرزیدنتی ایله سوریه-ده کی سون وضعیت‌دن ده دانیشا‌جاق‌لارینی بیلدیردی.
اردوغان: "منبیچ ایله باغلی وئردیک‌لری سؤزلری یئرینه یئتیرمه‌ییب‌لر. منبیچ-ده حاضردا ایشغالچی‌لار (ی.پ.گ/پ.کا.کا) وار. بو ایشغالچی‌لار سرعتله فراتین دوغوسونا چکیلمه‌لی‌دیرلر. منبیچ مسئله‌سینی تعقیب ائدیریک، وئریلن وعدلر توتولما‌لی‌دیر" دئدی.
جمهور باشقانی اردوغان امریکا سناتیندا قبول ائدیلن آغ دنیزی‌نین دوغوسو ایله باغلی قرار ایله علاقه لی G20 لیدرلر ذیروسینده مسئله‌نین گوندمه گلمه‌سی حالیندا دانیشا‌جاق‌لارینی ایفاده ائده‌رک: "اما بو بؤلگه‌ده تورکیه-‌نین، قوزیی قیبریس-ین حاق‌لاری وار. آدی چکیلن اؤلکه‌لرین هانسی حاق‌لاری وار؟. خصوصیله، امریکانین اورادا نه حاقی وار؟" دئدی.
اردوغان تورکیه-‌نین قیبریس-دا ضمانتچیلیک حاقی اولدوغونا ایشاره ائده‌رک:"بیز قوزیی قیبریسا قارشی اولا‌جاق هر هانسی بیر هوجومدا ضمانتچییک" دئدی.
